**DISPOZIŢIA nr. 72**

**din 1 martie 2022**

**pentru modificarea Dispoziției nr. 432 din 29 septembrie 2021 privind constituirea Unității de Implementare a Proiectului (UIP)**

***Creșterea siguranței pacienților Spitalului Clinic de Pneumoftiziologie Leon Daniello din Cluj-Napoca*, SMIS 152601**

Preşedintele Consiliului Judeţean Cluj,

Având în vedere referatul nr. 7895 / 01.03.2022, întocmit de Direcţia Dezvoltare şi Investiţii, Serviciul Managementul Proiectelor, pentru modificarea Dispoziției nr. 432 din 29 septembrie 2021 privind constituirea Unității de Implementare a Proiectului (UIP) Creșterea siguranței pacienților Spitalului Clinic de Pneumoftiziologie Leon Daniello din Cluj-Napoca, SMIS 152601.

Ținând cont de:

* Ghidul Solicitantului *Condiții Specifice de Accesare a Fondurilor pentru Creșterea siguranței pacienților în structuri spitalicești publice care utilizează fluide medicale, Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale*, aprobat prin Ordinul Ministrului Investițiilor și Fondurilor Europene nr. 299 / 19.03.2021, modificat prin Ordinul Ministrului Investițiilor și Fondurilor Europene nr. 571 / 02.06.2021;
* Contractul de finanțare nr. 1050/25.02.2022 *- Proiectul Creșterea siguranței pacienților Spitalului Clinic de Pneumoftiziologie Leon Daniello din Cluj-Napoca*, SMIS 152601;

Luând în considerare prevederile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 51 alin. (1) din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 44 din Legea privind finanțele publice locale nr. 273/2006, cu modificările și completările ulterioare;
* art. 191 alin. (1) lit. e) și lit. f), coroborat cu ale alin. (6) lit. b) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. I.** Articolul 1 din Dispoziţia Preşedintelui Consiliului Judeţean Cluj nr. 432/29.09.2021 privind constituirea Unității de Implementare a Proiectului (UIP) „*Creșterea siguranței pacienților Spitalului Clinic de Pneumoftiziologie Leon Daniello din Cluj-Napoca*”, modificată prin Dispoziția Președintelui Consiliului Județean Cluj nr. 533/2021, se modifică și va avea următorul conținut:

**Art. 1.** Se constituie Unitatea de Implementare a Proiectului (UIP) *Creșterea siguranței pacienților Spitalului Clinic de Pneumoftiziologie Leon Daniello din Cluj-Napoca*, SMIS 152601*,* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Andra OLARU | Manager Proiect | Consilier juridic  Serviciul Managementul Proiectelor |
| 2. | Cosmin DÎRJAN | Responsabil tehnic din partea CJC | Consilier  Serviciul Managementul Proiectelor |
| 3. | Birica MARIAN | Responsabil tehnic din partea Spitalului Clinic de Pneumoftiziologie Leon Daniello | Economist  Spitalul Clinic de Pneumoftiziologie Leon Daniello |
| 4. | Levente Laslo PAPAI | Responsabil tehnic din partea Spitalului Clinic de Pneumoftiziologie Leon Daniello | Inginer  Spitalul Clinic de Pneumoftiziologie Leon Daniello |
| 5. | Petru MATEI | Responsabil achiziții | Consilier achiziții publice  Serviciul Lucrări și Achiziții Publice |
| 6. | Ramona HEDEȘ | Responsabil financiar | Consilier  Serviciul financiar-contabil |
| 7. | Lavinia Roxana BOTEZAN | Expert implementare | Consilier  Serviciul Managementul Proiectelor |
| 8. | Emanuela Maria LUCA | Expert implementare | Inspector de specialitate  Serviciul Centrul Național de Informare și Promovare Turistică Cluj |
| 9. | Cristina OLTEAN | Responsabil juridic | Consilier juridic  Serviciul Juridic-Contencios Administrativ, Arhivă |

**Art. II.** Prezenta dispoziţie se comunică, prin e-mail, persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**